Suvestinė redakcija nuo 2007-12-23 iki 2009-03-31

Įsakymas paskelbtas: Žin. 2004, Nr. 174-6469, i. k. 1042055ISAK/1B-1042

VALSTYBINĖS MOKESČIŲ INSPEKCIJOS PRIE

LIETUVOS RESPUBLIKOS FINANSŲ MINISTERIJOS VIRŠININKO IR

MUITINĖS DEPARTAMENTO PRIE LIETUVOS RESPUBLIKOS FINANSŲ MINISTERIJOS GENERALINIO DIREKTORIAUS

Į S A K Y M A S

DĖL MOKESČIŲ PERMOKOS ĮSKAITYMO MOKESČIŲ NEPRIEMOKAI IR SKOLOMS VALSTYBEI PADENGTI TAISYKLIŲ ĮGYVENDINIMO TVARKOS

2004 m. lapkričio 23 d. Nr. VA-182/1B-1042

Vilnius

Pakeistas teisės akto pavadinimas:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

Vadovaudamiesi Lietuvos Respublikos mokesčių administravimo įstatymo (Žin., 2004, Nr. 63-224; 2007, Nr. 80-3220) 87 straipsnio 4, 5 ir 10 dalimis bei Lietuvos Respublikos finansų ministro 2004 m. gegužės 24 d. įsakymu Nr. 1K-199 „Dėl Mokesčių permokos įskaitymo mokesčių nepriemokai ir skoloms valstybei padengti taisyklių patvirtinimo“ (Žin., 2004, Nr. 86-3140; 2007, Nr. 87-3467),

Preambulės pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

tvirtiname pridedamas:

1. Mokesčių permokos įskaitymo mokesčių nepriemokai ir skoloms valstybei padengti taisyklių įgyvendinimo tvarką.

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

2. Pranešimo apie mokesčių nepriemokų įskaitymą FR0778 formą.

VIRŠININKĖ	VIOLETA LATVIENĖ

GENERALINIS DIREKTORIUS	RIMUTIS KLEVEČKA

PATVIRTINTA

Valstybinės mokesčių inspekcijos prie

Lietuvos Respublikos finansų ministerijos

viršininko ir Muitinės departamento prie

Lietuvos Respublikos finansų ministerijos

generalinio direktoriaus

2004 m. lapkričio 23 d.

įsakymu Nr. VA-182/1B-1042

MOKESČIŲ PERMOKOS ĮSKAITYMO MOKESČIŲ NEPRIEMOKAI IR SKOLOMS VALSTYBEI PADENGTI TAISYKLIŲ ĮGYVENDINIMO TVARKA

Pakeistas priedo pavadinimas:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

I. BENDROSIOS NUOSTATOS

1. Mokesčių permokos įskaitymo mokesčių nepriemokai ir skoloms valstybei padengti taisyklių įgyvendinimo tvarka (toliau – Tvarka) nustato mokesčių mokėtojo muitinės administruojamų mokesčių permokos įskaitymo Valstybinės mokesčių inspekcijos administruojamų mokesčių nepriemokoms arba mokesčiams, kurių mokėjimo terminas nepasibaigęs, padengti, taip pat Valstybinės mokesčių inspekcijos administruojamų mokesčių permokos (skirtumo) įskaitymo muitinės administruojamų mokesčių nepriemokoms arba mokesčiams, kurių mokėjimo terminas nepasibaigęs, padengti, klaidingai sumokėtų mokesčių įskaitymo, taip pat mokesčių permokų (skirtumo) naudojimo dengti valstybei laiku negrąžintoms skoloms pagal paskolas iš valstybės vardu pasiskolintų lėšų ar paskolos, dėl kurių kreditoriams suteikta valstybės garantija (toliau – skola valstybei) procedūras.

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

2. Tvarka parengta vadovaujantis Lietuvos Respublikos mokesčių administravimo įstatymo (Žin., 2004, Nr. 63-2243; 2007, Nr. 80-3220) 87 straipsnio 4, 5 ir 10 dalimis, Mokesčių permokos įskaitymo mokesčių nepriemokai ir skoloms valstybei padengti taisyklėmis (toliau – Taisyklės), patvirtintomis Lietuvos Respublikos finansų ministro 2004 m. gegužės 24 d. įsakymu Nr. 1K-199 (Žin., 2004, Nr. 86-3140; 2007, Nr. 87-3467).

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

3. Tvarkoje vartojamos sąvokos:

Vietos mokesčių administratorius – apskrities valstybinė mokesčių inspekcija arba teritorinė muitinė, kurių administruojamoje teritorijoje mokesčių mokėtojas registruotas arba turi nuolatinę gyvenamąją vietą.

Kitos sąvokos atitinka Lietuvos Respublikos mokesčių administravimo įstatyme ir kituose teisės aktuose vartojamas sąvokas.

II. MOKESČIŲ ĮSKAITYMAS MOKESČIŲ MOKĖTOJO INICIATYVA

4. Mokesčių mokėtojas, norėdamas vieno mokesčių administratoriaus administruojamų mokesčių permoka ir (arba) skirtumu įskaityti kito mokesčių administratoriaus administruojamų mokesčių nepriemokas arba mokesčius, kurių mokėjimo terminas nepasibaigęs (toliau – mokesčių nepriemoka), pateikia prašymą (toliau – Prašymas) šios Tvarkos 5 punkte nurodytam vietos mokesčių administratoriui.

5. Prašymas pateikiamas tam vietos mokesčių administratoriui, kurio administruojamų mokesčių permoka (skirtumu) prašoma įskaityti mokesčių nepriemokas. Prašymai ir prie prašymo pridėtini dokumentai pateikiami:

5.1. kai norima įskaityti mokesčių mokėtojų Valstybinės mokesčių inspekcijos administruojamų mokesčių permoką (skirtumą) – apskrities valstybinei mokesčių inspekcijai Mokesčio permokos (skirtumo) grąžinimo (įskaitymo) taisyklių, patvirtintų Valstybinės mokesčių inspekcijos prie Lietuvos Respublikos finansų ministerijos viršininko 2004 m. gruodžio 16 d. įsakymu Nr. VA-186 (Žin., 2004, Nr. 180-6689), nustatyta tvarka;

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

5.2. kai norima įskaityti muitinės administruojamų mokesčių permoką – teritorinei muitinei Muitinės departamento prie Lietuvos Respublikos finansų ministerijos direktoriaus 2004 m. gegužės 6 d. įsakymo Nr. 1B-477 „Dėl Muitų ir (arba) akcizų ir PVM grąžinimo (įskaitymo) arba atsisakymo juos išieškoti taisyklių ir prašymo dėl akcizų ir (arba) PVM grąžinimo (įskaitymo) arba atsisakymo juos išieškoti formos patvirtinimo“ (Žin., 2004, Nr. 78-2772) nustatyta tvarka.

III. MOKESČIŲ NEPRIEMOKOS ĮSKAITYMAS IR PRANEŠIMO APIE MOKESČIŲ ĮSKAITYMĄ UŽPILDYMAS BEI TEIKIMAS

6. Vietos mokesčių administratorius per 15 kalendorinių dienų nuo Prašymo gavimo dienos turi padengti savo administruojamų mokesčių turimas mokesčių mokėtojo mokestines nepriemokas ir priimti sprendimą įskaityti (neįskaityti arba įskaityti dalį) kito mokesčių administratoriaus administruojamų mokesčių to mokesčių mokėtojo mokestines nepriemokas.

Jeigu mokesčių mokėtojas turi skolų valstybei, tai sprendimą likusia permokos (skirtumo) dalimi dengti skolas valstybei vietos mokesčių administratorius priima tik tuo atveju, jeigu mokesčių mokėtojas sprendimo priėmimo dieną neturi mokestinių nepriemokų abiejų vietos mokesčių administratorių administruojamų mokesčių mokestinių nepriemokų.

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

7. Jeigu dėl kokių nors aplinkybių kito mokesčių administratoriaus administruojamų mokesčių nepriemokos negali būti įskaitytos arba gali būti įskaityta tik dalis nepriemokos, vietos mokesčių administratorius išsiunčia mokesčių mokėtojui pranešimą, kuriame nurodo priimto sprendimo neįskaityti priežastis.

8. Išnykus aplinkybėms, dėl kurių mokesčio permoka (skirtumu) nebuvo įskaitytos kito mokesčių administratoriaus administruojamų mokesčių nepriemokos, mokesčių mokėtojas gali pateikti naują prašymą.

9. Vietos mokesčių administratorius, priėmęs sprendimą įskaityti mokesčių mokėtojo kito mokesčių administratoriaus administruojamų mokesčių nepriemokas, praneša apie tai, išsiųsdamas pastarajam mokesčių administratoriui Pranešimo apie mokesčių nepriemokų įskaitymą (toliau – Pranešimas) FR0778 formą.

10. Pranešimo A dalį užpildo vietos mokesčių administratorius, kurio administruojamų mokesčių permoka (skirtumu) įskaitomos kito mokesčių administratoriaus administruojamų mokesčių nepriemokos.

11. Pranešimo B dalį pagal Tvarkos priede nurodytą formą užpildo vietos mokesčių administratorius, kurio administruojamų mokesčių nepriemokos dengiamos kito mokesčių administratoriaus administruojamų mokesčių permoka (skirtumu).

12. Užpildydamas Pranešimą vietos mokesčių administratorius turi nurodyti:

12.1. vietos mokesčių administratoriaus pavadinimą, kodą, adresą, telefono ir fakso numerius;

12.2. Pranešimo užpildymo datą;

12.3. Pranešimo registracijos numerį;

12.4. vietos mokesčių administratoriaus sprendimo įskaityti mokesčių nepriemokas datą ir numerį;

12.5. mokesčių mokėtojo, kurio mokesčio permoka (skirtumu) įskaitomos kito mokesčių administratoriaus administruojamų jo mokesčių nepriemokos, pavadinimą (vardą, pavardę), kodą, adresą, telefono ir fakso numerius, elektroninio pašto adresą.

13. Įskaitomų mokesčių lentelės I dalyje nurodomi mokesčių, kurių permokos (skirtumas) įskaitomos, įmokų kodai (mokesčių tipai) ir sumos, II dalyje – šiomis permokos (skirtumo) sumomis dengiamų mokesčių įmokų kodai (mokesčių tipai) ir sumos, III dalyje – likusi neįskaityta permokos suma.

14. Užpildęs ir pasirašęs Pranešimo A dalį, vietos mokesčių administratorius nedelsdamas, bet ne vėliau kaip kitą darbo dieną, Pranešimą perduoda atitinkamam vietos mokesčių administratoriui, kurio administruojamų mokesčių nepriemokos dengiamos, elektroniniu paštu ir tris egzempliorius išsiunčia paštu.

Per einamąjį kalendorinį mėnesį priimti Sprendimai ir jų pagrindu surašyti Pranešimai turi būti perduoti kitam vietos mokesčių administratoriui ne vėliau kaip paskutinę to kalendorinio mėnesio darbo dieną.

15. Gavęs užpildytą Pranešimą, vietos mokesčių administratorius, kurio administruojamų mokesčių nepriemokos dengiamos, per 15 kalendorinių dienų nuo gavimo dienos priima sprendimą Pranešimo A dalyje nurodyta permokos (skirtumo) suma padengti (padengti dalį) arba atsisakyti padengti to mokesčių mokėtojo mokesčių nepriemokas ir Tvarkos 11–13 punktuose nurodyta tvarka užpildo Pranešimo B dalį.

Užpildyto Pranešimo pirmąjį egzempliorių vietos mokesčių administratorius su lydraščiu išsiunčia Pranešimo A dalyje nurodytam vietos mokesčių administratoriui, antrąjį egzempliorių – mokesčių mokėtojui. Trečiasis egzempliorius lieka Pranešimo B dalyje nurodytam vietos mokesčių administratoriui.

16. Jeigu vietos mokesčių administratorius, kurio administruojamų mokesčių nepriemokos dengiamos, priima sprendimą neįskaityti Pranešimo A dalyje nurodyta permokos (skirtumo) sumos arba įskaityti tik dalį sumos, minėtame lydraštyje jis nurodo atsisakymo priežastis.

Mokesčio administratorius, kurio administruojamų mokesčių permoka (skirtumu) įskaitomos mokesčių nepriemokos, gavęs patvirtintą Pranešimą, kurio B dalyje priimtas sprendimas įskaityti mokesčių nepriemokas neatitinka to paties Pranešimo A dalies, patikslina savo sprendimą ir atstato nepanaudotą permokos (skirtumo) likutį.

17. Pagal Taisyklių 11 punktą mokesčių mokėtojo mokesčių nepriemokos laikomos padengtos tą dieną, kai vietos mokesčių administratorius, kuriam buvo pateiktas Tvarkos 5 punkte nurodytas prašymas, priėmė sprendimą įskaityti mokesčių permokas (skirtumą) mokesčių nepriemokai padengti.

18. Jeigu vietos mokesčių administratorius, kuriam buvo pateiktas Tvarkos 5 punkte nurodytas Prašymas, pažeidžia Tvarkos 14 punkte nurodytus terminus, tai vietos mokesčių administratoriaus, kurio administruojamų mokesčių nepriemokos dengiamos, mokesčius mokesčio apskaitoje įskaito Pranešimo gavimo data. Šiuo atveju už laikotarpį nuo sprendimo įskaityti mokesčių permokas (skirtumą) mokesčių nepriemokai padengti priėmimo iki Pranešimo gavimo dienos delspinigiai mokesčių mokėtojui neskaičiuojami.

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

IV. MOKESČIŲ NEPRIEMOKŲ ĮSKAITYMAS MOKESČIŲ ADMINISTRATORIAUS INICIATYVA

19. Kai mokesčių mokėtojas pateikia prašymą grąžinti mokesčio permoką (skirtumą) ir neturi vietos mokesčių administratoriaus, kuriam minėtas prašymas pateiktas, administruojamų mokesčių mokestinių nepriemokų, arba grąžintina permokos (skirtumo) didesnė už mokestinių nepriemokų sumą, vietos mokesčių administratorius, kuriam pateiktas prašymas grąžinti mokesčio permoką, elektroniniu paštu turi kreiptis į atitinkamą kitą vietos mokesčių administratorių informacijos apie pastarojo administruojamas prašymą pateikusio mokesčių mokėtojo mokesčių nepriemokas.

Mokesčių administratoriai patvirtina vietos mokesčių administratorių kontaktinių asmenų lentelę. Pasikeitus kontaktiniams asmenims apie tai nedelsiant, bet ne vėliau kaip per 5 darbo dienas, informuojamas kitas vietos mokesčių administratorius.

20. Kitas vietos mokesčių administratorius, gavęs Tvarkos 19 punkte nurodytą paklausimą, per 5 darbo dienas parengia pažymą apie mokesčių mokėtojo turimas mokesčių nepriemokas (toliau – Pažyma) ir paklausimą pateikusiam vietos mokesčių administratoriui perduoda elektroniniu paštu, o vieną egzempliorių išsiunčia paštu.

Pažyma paklausimą pateikusiam vietos mokesčių administratoriui išsiunčiama ir tuo atveju, kai mokesčių mokėtojas neturi mokestinių nepriemokų.

21. Pažymoje turi būti nurodytas mokesčių mokėtojo pavadinimas, kodas, adresas, pažymos surašymo data ir pažymos sudarymo dieną esančios mokesčių nepriemokos pagal įmokos kodus (mokesčių tipus) ir jų suma arba nurodoma, kad mokesčių mokėtojas nepriemokos neturi.

22. Vietos mokesčių administratorius, gavęs Pažymą, turi priimti sprendimą įskaityti kito vietos mokesčių administratoriaus administruojamų mokesčių nepriemokas, parengia ir išsiunčia kitam mokesčių administratoriui Pranešimą Tvarkos III skyriaus nustatyta tvarka.

Punkto pakeitimai:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

221. Kai Prašymą pateikęs mokesčių mokėtojas neturi abiejų vietos mokesčių administratorių administruojamų mokestinių nepriemokų arba grąžintina permoka (skirtumas) yra didesnė už abiejų mokesčių administratorių administruojamų mokestinių nepriemokų sumą, vietos mokesčių administratorius turi patikrinti, ar Prašymą pateikusio mokesčių mokėtojo nėra Mokesčių mokėtojų, turinčių skolų valstybei, sąraše (toliau – Sąrašas), kurį pagal Duomenų teikimo sutartį (toliau – Sutartis), sudarytą tarp centrinio mokesčių administratoriaus ir Lietuvos Respublikos finansų ministerijos (toliau – Finansų ministerija), pateikia Finansų ministerija.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

222. Nustačius, kad Prašymą pateikęs mokesčių mokėtojas yra Sąraše, vietos mokesčių administratoriaus paskirtas atitinkamas asmuo ryšiams palaikyti per 3 darbo dienas Sutartyje nustatyta tvarka turi pateikti paklausimą apie mokesčių mokėtoją, kuris turi laiku negrąžintų skolų valstybei pagal paskolas iš valstybės vardu pasiskolintų lėšų ar pagal paskolas, dėl kurių kreditoriams suteikta valstybės garantija, Finansų ministerijai.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

223. Kai Finansų ministerija Sutartyje nustatyta tvarka pateikia atsakymą, vietos mokesčių administratorius, įskaitęs vietos mokesčių administratorių administruojamų mokesčių mokestines nepriemokas, turi priimti sprendimą likusia grąžintina mokesčių permokos (skirtumo) suma padengti skolą valstybei, pervesti sprendime nurodytas sumas į Finansų ministerijos nurodytas sąskaitas ir apie tai pranešti Finansų ministerijos paskirtam asmeniui ryšiams palaikyti, nurodydamas informaciją apie mokesčių mokėtojo (nurodydamas asmens pavadinimą arba vardą ir pavardę, asmens kodą, identifikacinį kodą) mokesčio permoka (skirtumu) padengtą skolos valstybei sumą, mokėjimo dokumento, pagal kurį pinigai pervesti į nurodytą banko sąskaitą, numerį ir datą.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

224. Vietos mokesčių administratorius per 3 darbo dienas Sutartyje nustatyta tvarka turi gauti Finansų ministerijos pranešimą apie mokesčių permokos įskaitymą skolai padengti. Mokesčio permoka (skirtumas) įskaitoma skolai valstybei padengti pagal vietos mokesčių administratoriaus sprendimo priėmimo data.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

V. KLAIDINGAI SUMOKĖTŲ MUITŲ IR MOKESČIŲ ĮSKAITYMAS

23. Mokesčių mokėtojas, sumokėjęs mokesčius į kito mokesčių administratoriaus biudžeto pajamų surenkamąją sąskaitą, dėl klaidingai sumokėtų mokesčių įskaitymo pateikia prašymą vietos mokesčių administratoriui, į kurio biudžeto pajamų surenkamąją sąskaitą buvo klaidingai sumokėti mokesčiai Tvarkos 5 punkto nustatyta tvarka.

24. Jeigu mokesčių mokėtojas neturi mokestinių nepriemokų vietos mokesčių administratoriui, į kurio sąskaitą klaidingai sumokėtas mokestis, vietos mokesčių administratorius, gavęs jo Prašymą įskaityti klaidingai sumokėtus mokesčius, Tvarkos III skyriaus nustatyta tvarka juos įskaito ir išsiunčia Pranešimą kitam vietos mokesčių administratoriui, į kurio biudžeto pajamų surenkamąją sąskaitą turėjo būti sumokėtas mokestis.

25. Kitas vietos mokesčių administratorius, gavęs Pranešimą apie įskaitytus klaidingai sumokėtus mokesčius, priima sprendimą ir atlieka Tvarkos 16 ir 17 punktuose nurodytus veiksmus.

VI. BAIGIAMOSIOS NUOSTATOS

26. Jeigu patikrinimo metu pateikus papildomus (arba patikslintus) dokumentus ir (arba) pagal mokesčių mokėtojo pateiktą patikslintą mokesčio deklaraciją nustatoma, kad permokos (skirtumo) suma iš tikrųjų mažesnė už pagal Tvarką įskaitytąją, atliktieji įskaitymai neanuliuojami. Susidariusią nepriemoką išieško vietos mokesčių administratorius, kurio sprendimu jo administruojamų mokesčių permoka (skirtumas) įskaitytos kito mokesčių administratoriaus administruojamų mokesčių nepriemokos.

27. Jeigu patikrinimo metu pateikus papildomus (arba patikslintus) dokumentus ir (arba) pagal mokesčių mokėtojo pateiktą patikslintą mokesčio deklaraciją nustatoma, kad permokos (skirtumo) suma iš tikrųjų didesnė už pagal Tvarką įskaitytąją, atliktieji įskaitymai neanuliuojami. Susidariusią permoką Tvarkos IV skyriaus nustatyta tvarka grąžina (įskaito) vietos mokesčių administratorius, kurio mokesčių apskaitoje susidarė minėta permoka.

271. Jeigu vietos mokesčių administratorius mokesčių mokėtojo mokesčio permokos (skirtumo) suma padengia skolą valstybei, o ir pats mokesčių mokėtojas tą skolą sumoka (ar ji iš jo išieškoma), tai permokėtą sumą mokesčių mokėtojui grąžina skolą valstybei administruojanti institucija.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

272. Mokesčių mokėtojo laiku negrąžintoms skoloms valstybei dengti duomenys detalizuojami atitinkamų duomenų teikimo tvarką nustatančiose centrinių mokesčių administratorių ir Finansų ministerijos Sutartyse.

Papildyta punktu:

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

28. Pasikeitusių Lietuvos Respublikos įstatymų, Lietuvos Respublikos Vyriausybės nutarimų ar kitų teisės aktų nuostatomis, reglamentuojančiomis mokesčių permokų grąžinimo ir mokesčių nepriemokų įskaitymo tvarką, būtina vadovautis iš karto, nelaukiant Tvarkos pakeitimo.

______________

FR0778 forma patvirtinta Valstybinės

mokesčių inspekcijos prie

Lietuvos Respublikos finansų ministerijos ir

Muitinės departamento prie

Lietuvos Respublikos finansų ministerijos

2004 m. lapkričio 23 d.

įsakymu Nr. VA-182/1B-1042

A dalis

(Mokesčių administratoriaus, kurio administruojamų mokesčių permoka įskaitomos kitų mokesčių nepriemokos, duomenys)

PRANEŠIMAS APIE MOKESČIŲ NEPRIEMOKŲ ĮSKAITYMĄ

____________ Nr. ______________

(data)	(registracijos numeris)

Pranešame, kad

(mokesčių administratoriaus pavadinimas)

20 m.	d. sprendimu Nr.	mokesčių mokėtojo

, mokesčių mokėtojo pavadinimas (vardas, pavardė) identifikacinis numeris (kodas)___________________, adresas, telefonas_________________, faksas _________________, elektroninis paštas

permoka (skirtumu) įskaitytos kito mokesčių administratoriaus administruojamų mokesčių nepriemokos:

I.	Mokesčių permoka (skirtumas)	Įmokos kodas arba mokesčio tipas	Iš viso:

Suma

II.	Įskaitytos mokesčių nepriemokos	Įmokos kodas arba mokesčio tipas	Iš viso:

Suma

(pareigų pavadinimas)	(parašas)	(vardas, pavardė)

B dalis

(Mokesčių administratoriaus, kurio administruojamų mokesčių permoka įskaitomos kitų mokesčių nepriemokos, duomenys)

PRANEŠIMAS APIE MOKESČIŲ NEPRIEMOKŲ ĮSKAITYMĄ

__________ Nr. _____________

(data)	(registracijos numeris)

Pranešame, kad

(mokesčių administratoriaus pavadinimas)

20 m.	d. sprendimu Nr.	mokesčių mokėtojo

, mokesčių mokėtojo pavadinimas (vardas, pavardė) identifikacinis numeris (kodas)___________________, adresas, telefonas_________________, faksas _________________, elektroninis paštas

permoka (skirtumu) įskaitytos kito mokesčių administratoriaus administruojamų mokesčių nepriemokos:

I.	Mokesčių permoka (skirtumas)	Įmokos kodas arba mokesčio tipas	Iš viso:

Suma

II.	Įskaitytos mokesčių nepriemokos	Įmokos kodas arba mokesčio tipas	Iš viso:

Suma

III.	Neįskaityta suma	Įmokos kodas arba mokesčio tipas	Iš viso:

Suma

(pareigų pavadinimas)	(parašas)	(vardas, pavardė)

_____________

Pakeitimai:

1.

Valstybinė mokesčių inspekcija prie Lietuvos Respublikos finansų ministerijos, Muitinės departamentas prie Lietuvos Respublikos finansų ministerijos, Įsakymas

Nr. VA-76/1B-845, 2007-12-17, Žin., 2007, Nr. 136-5560 (2007-12-22), i. k. 1072055ISAK6/1B-845

Dėl Valstybinės mokesčių inspekcijos prie Lietuvos Respublikos finansų ministerijos viršininko ir Muitinės departamento prie Lietuvos Respublikos finansų ministerijos generalinio direktoriaus 2004 m. lapkričio 23 d. įsakymo Nr. VA-182/1B-1042 "Dėl Muitinės administruojamų mokesčių permokos įskaitymo kitų mokesčių nepriemokai padengti, taip pat kitų mokesčių permokos įskaitymo muitinės administruojamų mokesčių nepriemokai padengti taisyklių įgyvendinimo tvarkos" pakeitimo